Konum og börnum hleypt frá borði
Konum og börnum hefur verið hleypt úr farþegaþotunni sem rænt var í dag og lenti á Möltu. Joseph Muscat, forsætisráðherra Möltu, greinir frá þessu á Twitter. Hefur 25 farþegum verið hleypt frá borði og er verið að sleppa 25 til viðbótar nú þegar fréttin er skrifuð. Alls voru um borð í vélinni 111 farþegar auk sjö manna áhafnar, þar af 28 konur og eitt ungabarn.
Vélin sem um ræðir var á leið var í innlandsflugi í Líbýu á leið frá borginni Sabha til höfuðborgarinnar Trípólí þegar henni var flogið til Möltu, þar sem hún lenti fyrir skömmu. Samkvæmt heimildum AFP er einn flugræningi um borð sem er sagður hafa tjáð áhöfninni að hann væri með handsprengju. Ekki liggur ljóst fyrir að svo stöddu hverjir flugræningjarnir eru eða hverjar kröfur þeirra eru en alþjóðaflugvöllurinn á Möltu er lokaður sem stendur.
First group of passengers, consisting of women and children, being released now. — Joseph Muscat (@JosephMuscat_JM) December 23, 2016
First 25 passengers released. — Joseph Muscat (@JosephMuscat_JM) December 23, 2016
Release of second group of 25 passengers underway. — Joseph Muscat (@JosephMuscat_JM) December 23, 2016
Uppfært kl. 13:27:
Samkvæmt nýjustu færslu forsætisráðherrans á Twitter hefur nú 65 farþegum verið hleypt frá borði.
65 passengers released so far. — Joseph Muscat (@JosephMuscat_JM) December 23, 2016
Konum og börnum hefur verið hleypt úr farþegaþotunni sem rænt var í dag og lenti á Möltu. Joseph Muscat, forsætisráðherra Möltu, greinir frá þessu á Twitter.
Hefur 25 farþegum verið hleypt frá borði og er verið að sleppa 25 til viðbótar nú þegar fréttin er skrifuð.
Vélin sem um ræðir var á leið var í innlandsflugi í Líbýu á leið frá borginni Sabha til höfuðborgarinnar Trípólí þegar henni var flogið til Möltu.